               EUROOPAN KOMISSIO
            Bryssel 31.8.2020
            COM(2020) 438 final
            2020/0210(NLE)
            Ehdotus
            NEUVOSTON PÄÄTÖS
            sääntelemättömän aavan meren kalastuksen ehkäisemiseksi Pohjoisen jäämeren keskiosassa tehdyn sopimuksen osapuolten kokouksissa Euroopan unionin puolesta otettavasta kannasta

               PERUSTELUT

               1.Ehdotuksen kohde

               Tämä ehdotus koskee päätöstä sääntelemättömän aavan meren kalastuksen ehkäisemiseksi Pohjoisen jäämeren keskiosassa tehdyn sopimuksen osapuolten kokouksissa unionin puolesta otettavan kannan vahvistamisesta silloin, kun tämän elimen on määrä hyväksyä säilyttämis- ja hoitotoimenpiteitä.

               2.Ehdotuksen tausta

               2.1.Sopimus sääntelemättömän aavan meren kalastuksen ehkäisemiseksi Pohjoisen jäämeren keskiosassa

               Sääntelemättömän aavan meren kalastuksen ehkäisemiseksi Pohjoisen jäämeren keskiosassa tehdyn sopimuksen, jäljempänä ’sopimus’, tarkoituksena on ehkäistä sääntelemätöntä kalastusta Pohjoisen jäämeren keskiosan aavan meren alueella soveltamalla ennalta varautuvia säilyttämis- ja hoitotoimenpiteitä osana pitkän aikavälin strategiaa, jotta turvataan terveet meriekosysteemit ja varmistetaan kalakantojen säilyminen ja kestävä hyödyntäminen. Sopimuksen odotetaan tulevan voimaan myöhemmin tänä vuonna.

               Unioni on sopimuksen osapuoli
                  1
               .

               2.2.Sopimuspuolten kokous

               Sopimuspuolten kokous on sopimuksen mukainen päätöksentekoelin, joka kokoontuu kahden vuoden välein tai, niin päättäessään, useammin. Menettelytapakysymyksiä koskevat päätökset tehdään enemmistöllä ja sisältökysymyksiä koskevat päätökset yksimielisesti.  Unionilla on osallistumis- ja äänioikeudet.

               2.3.Sopimuspuolten kokouksissa tehtävät päätökset

               Sopimuspuolten kokouksella on valtuudet hyväksyä säilyttämis- ja hoitotoimenpiteitä, jotka sitovat osapuolia.

               3.Unionin puolesta otettava kanta

               Ehdotetaan, että sopimuspuolten kokouksissa unionin puolesta otettava kanta vahvistetaan kaksiportaisella menettelyllä. Unionin kantaa koskevat monivuotiset pääperiaatteet ja suuntaviivat esitetään neuvoston päätöksessä, ja kantaa mukautetaan ennen kutakin kokousta komission epävirallisilla asiakirjoilla, joista keskustellaan neuvoston työryhmässä.

               Tätä lähestymistapaa sovelletaan nykyisin myös alueellisissa kalastuksenhoitojärjestöissä ja unionin puolesta kyseisissä kokouksissa otettavaan kantaan.

               Tällä päätöksellä sisällytetään kantaan yhteisen kalastuspolitiikan periaatteet ja suuntaviivat, joista säädetään Euroopan parlamentin ja neuvoston asetuksessa (EU) N:o 1380/2013
                  2
               , ottaen myös huomioon yhteisen kalastuspolitiikan ulkoista ulottuvuutta käsittelevän komission tiedonannon
                  3
                tavoitteet. Siinä otetaan huomioon myös valtameristä ja meristä, arktinen alue mukaan luettuna, annetut neuvoston päätelmät
                  4
               , unionin ulkoasioiden ja turvallisuuspolitiikan korkean edustajan ja Euroopan komission yhteinen tiedonanto ”Arktista aluetta koskeva Euroopan unionin yhdennetty politiikka”
                  5
                sekä neuvoston päätelmät
                  6
                unionin ulkoasioiden ja turvallisuuspolitiikan korkean edustajan ja Euroopan komission yhteisestä tiedonannosta ”Kansainvälinen valtamerten hallinnointi: valtamerten tulevaisuusohjelma”
                  7
               .

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ”säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  8
               .

               4.1.2.Soveltaminen käsiteltävänä olevassa asiassa

               Osapuolten kokous on sopimuksella perustettu elin; se on perustettu sääntelemättömän aavan meren kalastuksen ehkäisemiseksi Pohjoisen jäämeren keskiosassa tehdyllä sopimuksella.

               Säädökset, joita osapuolten kokouksen on määrä antaa, ovat säädöksiä, jolla on oikeusvaikutuksia. Osapuolten kokouksen suunnitellut säädökset ovat sitovia kansainvälisen oikeuden nojalla, ja ne voivat vaikuttaa ratkaisevasti EU:n lainsäädännön sisältöön erityisesti seuraavien osalta:

               ·neuvoston asetus (EY) N:o 1005/2008 laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä
                  9
               ;

               ·neuvoston asetus (EY) N:o 1224/2009 unionin valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen
                  10
               ; ja

               ·Euroopan parlamentin ja neuvoston asetus (EU) 2017/2403, annettu 12 päivänä joulukuuta 2017, ulkoisten kalastuslaivastojen kestävästä hallinnoinnista
                  11
               .

               Suunnitelluilla säädöksillä ei täydennetä eikä muuteta sopimuksen institutionaalisia rakenteita.

               Sen vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta eli se, jota pääasiallinen tai ensisijainen tavoite tai osatekijä edellyttää.

               4.2.2.Soveltaminen käsiteltävänä olevassa asiassa

               Suunnitellun säädöksen pääasiallinen tavoite ja sisältö liittyvät kalastukseen. Asetus (EU) N:o 1380/2013 on oikeusperusta, jossa määritellään periaatteet otettavaksi huomioon tässä kannassa.

               Sen vuoksi ehdotetun päätöksen aineellinen oikeusperusta on SEUT-sopimuksen 43 artiklan 2 kohta.

               4.3.Päätelmät

               Ehdotetun päätöksen oikeusperustana tulisi olla SEUT-sopimuksen 43 artiklan 2 kohta yhdessä SEUT-sopimuksen 218 artiklan 9 kohdan kanssa.

               2020/0210 (NLE)

               Ehdotus

               NEUVOSTON PÄÄTÖS

               sääntelemättömän aavan meren kalastuksen ehkäisemiseksi Pohjoisen jäämeren keskiosassa tehdyn sopimuksen osapuolten kokouksissa Euroopan unionin puolesta otettavasta kannasta

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Unioni teki neuvoston päätöksellä (EU) 2019/407
                  12
                sopimuksen sääntelemättömän aavan meren kalastuksen ehkäisemisestä Pohjoisen jäämeren keskiosassa, jäljempänä ’sopimus’. Sopimuksen odotetaan tulevan voimaan myöhemmin tänä vuonna.

               (2)Osapuolten kokous vastaa sellaisten toimenpiteiden hyväksymisestä, joiden tarkoituksena on varmistaa sopimuksen täytäntöönpano sääntelemättömän aavan meren kalastuksen ehkäisemiseksi Pohjoisen jäämeren keskiosassa soveltamalla ennalta varautuvia säilyttämis- ja hoitotoimenpiteitä osana pitkän aikavälin strategiaa, jolla pyritään suojelemaan terveitä meriekosysteemejä ja varmistamaan kalakantojen säilyttäminen ja kestävä hyödyntäminen. Tällaisista toimenpiteistä voi tulla unionia sitovia.

               (3)Euroopan parlamentin ja neuvoston asetuksessa (EU) N:o 1380/2013
                  13
                 edellytetään, että unioni varmistaa kalastus- ja vesiviljelytoimien olevan ekologisesti kestäviä pitkällä aikavälillä sekä varmistaa niiden hoitamisen johdonmukaisesti taloudellisten, sosiaalisten ja työllisyyteen liittyvien etujen saavuttamista ja elintarvikkeiden saatavuuden parantamista koskevien tavoitteiden kanssa. Siinä edellytetään myös, että unioni soveltaa kalastuksenhoitoon ennalta varautuvaa lähestymistapaa ja pyrkii varmistamaan, että meren luonnonvaroja hyödynnetään siten, että pyydettävien lajien kannat palautetaan kestävän enimmäistuoton mahdollistavia tasoja suuremmiksi ja pidetään näillä tasoilla. Lisäksi säädetään, että unioni toteuttaa parhaiden käytettävissä olevien tieteellisten lausuntojen perusteella säilyttämis- ja hoitotoimenpiteitä, tukee tieteellisen tiedon ja tieteellisten lausuntojen tuottamista, lopettaa asteittain saaliiden poisheittämisen ja tukee kalastusmenetelmiä, jotka lisäävät kalastuksen valikoivuutta ja joilla vältetään ja vähennetään tahattomia saaliita mahdollisimman paljon ja joita käytettäessä kalastuksesta meriekosysteemiin ja kalavaroihin kohdistuvat vaikutukset jäävät pieniksi. Asetuksessa (EU) N:o 1380/2013 säädetään vielä nimenomaisesti, että unioni soveltaa kyseisiä tavoitteita ja periaatteita ulkoisia kalastussuhteitaan harjoittaessaan.

               (4)Kuten valtameristä ja meristä, arktinen alue mukaan luettuna, annetuissa neuvoston päätelmissä
                  14
               , unionin ulkoasioiden ja turvallisuuspolitiikan korkean edustajan ja Euroopan komission arktista aluetta koskevasta Euroopan unionin yhdennetystä politiikasta antamassa yhteisessä tiedonannossa
                  15
                sekä neuvoston päätelmissä
                  16
                unionin ulkoasioiden ja turvallisuuspolitiikan korkean edustajan ja Euroopan komission yhteisestä tiedonannosta ”Kansainvälinen valtamerten hallinnointi: valtamerten tulevaisuusohjelma”
                  17
               , todetaan, sopimuksen tukeminen ja alueellisen kalastuksenhoitojärjestön tai -järjestelyn mahdollinen perustaminen arktiselle avomerelle on unionin tärkeä tavoite arktisen ympäristön suojelemiseksi ja kestävän kehityksen varmistamiseksi arktisella alueella ja sen ympäristössä kansainvälisen yhteistyön pohjalta.

               (5)On aiheellista vahvistaa vuosiksi 2020–2024 sopimuksen osapuolten kokouksissa unionin puolesta otettava kanta, koska sopimuksen mukaisista säilyttämis- ja hoitotoimenpiteistä tulee unionia sitovia ja ne voivat vaikuttaa ratkaisevasti unionin oikeuden sisältöön erityisesti seuraavien osalta: neuvoston asetukset (EY) N:o 1005/2008
                  18
                ja (EY) N:o 1224/2009
                  19
                sekä Euroopan parlamentin ja neuvoston asetus (EU) 2017/2403
                  20
               .

               (6)Ottaen huomioon sopimusalueen kalavarojen luonne ja kalavaroista saatavilla olevien tietojen vähäisyys, ja koska unionin kannassa on sen vuoksi tarpeen ottaa huomioon viimeisin kehitys, mukaan lukien ennen osapuolten kokouksia tai niiden aikana esitetyt uudet tieteelliset ja muut olennaiset tiedot, olisi vuosiksi 2020–2024 vahvistettava Euroopan unionista tehdyn sopimuksen 13 artiklan 2 kohdassa esitetyn unionin toimielinten keskenään tekemän vilpittömän yhteistyön periaatteen mukaisesti menettelyt unionin kannan vuosittain tehtävää tarkennusta varten.

               (7)Sopimuksen osapuolten kokouksissa unionin puolesta otettavasta kannasta annetun päätöksen jälkeen voidaan myöhemmässä vaiheessa antaa erillinen neuvoston päätös, jossa vahvistetaan neuvotteluohjeet yhden tai useamman alueellisen tai osa-alueellisen kalastuksenhoitojärjestön tai -järjestelyn perustamiseksi arktiselle aavan meren alueelle,

               ON HYVÄKSYNYT TÄMÄN PÄÄTÖKSEN:

               1 artikla

               Sääntelemättömän aavan meren kalastuksen ehkäisemiseksi Pohjoisen jäämeren keskiosassa tehdyn sopimuksen, jäljempänä ’sopimus’, osapuolten kokouksissa unionin puolesta otettava kanta määritetään liitteessä I.

               2 artikla

               Sopimuksen osapuolten kokouksissa unionin puolesta otettavan kannan vuosittain tehtävä tarkennus suoritetaan liitteen II mukaisesti.

               3 artikla

               Komission ehdotuksesta neuvosto arvioi ja tarvittaessa tarkistaa liitteessä I määritettyä unionin kantaa viimeistään vuonna 2025 pidettävää sopimuksen osapuolten kokousta varten.

               4 artikla

               Tämä päätös on osoitettu komissiolle.

               Tehty Brysselissä

                        Neuvoston puolesta

                        Puheenjohtaja

                     (1)

                        Neuvoston päätös (EU) 2019/407, annettu 4 päivänä maaliskuuta 2019, sääntelemättömän aavan meren kalastuksen ehkäisemiseksi Pohjoisen jäämeren keskiosassa tehdyn sopimuksen tekemisestä Euroopan unionin puolesta
                      (EUVL L 73, 15.3.2019, s. 1).

                     (2)

                        Euroopan parlamentin ja neuvoston asetus (EU) N:o 1380/2013 yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22).

                     (3)

                        COM(2011) 424, 13.7.2011.

                     (4)

                        14249/19, 19.11.2019.

                     (5)

                        JOIN(2016) 21 final, 27.4.2016.

                     (6)

                        7348/1/17 REV 1, 24.3.2017.

                     (7)

                        JOIN(2016) 49 final, 10.11.2016.

                     (8)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (9)

                        EUVL L 286, 29.10.2008, s. 1.

                     (10)

                        EUVL L 343, 22.12.2009, s. 1.

                     (11)

                        EUVL L 347, 28.12.2017, s. 81.

                     (12)

                        Neuvoston päätös (EU) 2019/407, annettu 4 päivänä maaliskuuta 2019, sääntelemättömän aavan meren kalastuksen ehkäisemiseksi Pohjoisen jäämeren keskiosassa tehdyn sopimuksen tekemisestä Euroopan unionin puolesta (EUVL L 73, 15.3.2019, s. 1).

                     (13)

                        Euroopan parlamentin ja neuvoston asetus (EU) N:o 1380/2013, annettu 11 päivänä joulukuuta 2013, yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22).

                     (14)

                        14249/19, 19.11.2019.

                     (15)

                        JOIN(2016) 21 final, 27.4.2016.

                     (16)

                        7348/1/17 REV 1, 24.3.2017.

                     (17)

                        JOIN(2016) 49 final, 10.11.2016.

                     (18)

                        Neuvoston asetus (EY) N:o 1005/2008, annettu 29 päivänä syyskuuta 2008, laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä, asetusten (ETY) N:o 2847/93, (EY) N:o 1936/2001 ja (EY) N:o 601/2004 muuttamisesta sekä asetusten (EY) N:o 1093/94 ja (EY) N:o 1447/1999 kumoamisesta (EUVL L 286, 29.10.2008, s. 1).

                     (19)

                        Neuvoston asetus (EY) N:o 1224/2009, annettu 20 päivänä marraskuuta 2009, unionin valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta (EUVL L 343, 22.12.2009, s. 1).

                     (20)

                        Euroopan parlamentin ja neuvoston asetus (EU) 2017/2403, annettu 12 päivänä joulukuuta 2017, ulkoisten kalastuslaivastojen kestävästä hallinnoinnista ja neuvoston asetuksen (EY) N:o 1006/2008 kumoamisesta (EUVL L 347, 28.12.2017, s. 81).

    ---documentbreak---

               EUROOPAN KOMISSIO
            Bryssel 31.8.2020
            COM(2020) 438 final
            LIITTEET
            asiakirjaan
            Ehdotus NEUVOSTON PÄÄTÖKSEKSI
            sääntelemättömän aavan meren kalastuksen ehkäisemiseksi Pohjoisen jäämeren keskiosassa tehdyn sopimuksen osapuolten kokouksissa Euroopan unionin puolesta otettavasta kannasta

               LIITE I

               Sääntelemättömän aavan meren kalastuksen ehkäisemiseksi Pohjoisen jäämeren keskiosassa tehdyn sopimuksen, jäljempänä ’sopimus’, osapuolten kokouksissa unionin puolesta otettavasta kannasta

               1.
                     PERIAATTEET

               Sopimuksen osapuolten kokouksissa unioni

               a)
                     toimii niiden asetuksessa (EU) N:o 1380/2013 säädettyjen tavoitteiden ja periaatteiden mukaisesti, joihin unioni pyrkii yhteisellä kalastuspolitiikalla, erityisesti soveltamalla mainitun asetuksen 2 artiklan 2 kohdassa säädettyä ennalta varautuvaa lähestymistapaa, ekosysteemilähtöisen lähestymistavan käytön edistämiseksi kalastuksenhoidossa sekä kalastustoiminnasta meriekosysteemeihin ja niiden luontotyyppeihin kohdistuvien kielteisten vaikutusten minimoimiseksi sekä edistämällä taloudellisesti kannattavaa ja kilpailukykyistä unionin kalastusalaa kohtuullisen elintason turvaamiseksi kalastustoiminnasta riippuvaisille tahoille ottaen samalla huomioon kuluttajien edut;

               b)
                     pyrkii siihen, että sidosryhmät, mukaan lukien asiaankuuluvat tieteelliset ja tekniset organisaatiot, elimet ja ohjelmat, sekä alkuperäistä ja paikallista tietämystä edustavat tahot osallistuvat osapuolten kokouksissa hyväksyttyjen toimenpiteiden valmisteluvaiheeseen asianmukaisesti, myös sopimuksen mukaisissa tieteellisten asiantuntijoiden kokouksissa, ja varmistaa, että nämä toimenpiteet ovat sopimuksen mukaisia;

               c)
                     varmistaa, että sopimuksen puitteissa hyväksytyt toimenpiteet ovat kansainvälisen oikeuden ja erityisesti YK:n merioikeusyleissopimuksen (UNCLOS)
                  1
               , vuonna 1995 tehdyn hajallaan olevien kalakantojen ja laajasti vaeltavien kalakantojen säilyttämistä ja hoitoa koskevan YK:n sopimuksen (UNFSA)
                  2
               , aavan meren kalastusalusten kansainvälisten suojelu- ja hoitotoimenpiteiden noudattamisen edistämisestä vuonna 1993 tehdyn sopimuksen
                  3
                sekä satamavaltion toimenpiteistä vuonna 2009 tehdyn elintarvike- ja maatalousjärjestön sopimuksen
                  4
                määräysten, mukaisia;

               d)
                     pyrkii ottamaan kantoja, jotka vastaavat alueellisten kalastuksenhoitojärjestöjen samalla alueella soveltamia parhaita käytäntöjä;

               e)
                     pyrkii yhtenäisyyteen ja synergiaan unionin kahdenvälisissä kalastussuhteissaan kolmansien maiden kanssa harjoittaman politiikan kanssa ja varmistaa johdonmukaisuuden suhteessa muuhun politiikkaansa, erityisesti ulkosuhteiden, työllisyyden, ympäristön, kaupan, kehityksen sekä tutkimuksen ja innovoinnin aloilla;

               f)
                     varmistaa unionin kansainvälisten sitoumusten noudattamisen;

               g)
                     toimii yhteisen kalastuspolitiikan ulkoisesta ulottuvuudesta annetusta komission tiedonannosta 19 päivänä maaliskuuta 2012 annettujen neuvoston päätelmien
                  5
                mukaisesti;

               h)
                     pyrkii luomaan tasapuoliset toimintaedellytykset unionin laivastolle sopimusalueella samojen periaatteiden ja vaatimusten perusteella kuin sovelletaan unionin lainsäädännön mukaan, sekä edistämään näiden periaatteiden ja vaatimusten yhdenmukaista soveltamista;

               i)
                     noudattaa valtameristä ja meristä, arktinen alue mukaan luettuna, annettuja neuvoston päätelmiä
                  6
               , unionin ulkoasioiden ja turvallisuuspolitiikan korkean edustajan ja Euroopan komission yhteistä tiedonantoa ”Arktista aluetta koskeva Euroopan unionin yhdennetty politiikka’
                  7
                sekä neuvoston päätelmiä
                  8
                unionin ulkoasioiden ja turvallisuuspolitiikan korkean edustajan ja Euroopan komission yhteisestä tiedonannosta ”Kansainvälinen valtamerten hallinnointi: valtamerten tulevaisuusohjelma”
                  9
               , sekä edistää toimenpiteitä, joilla tuetaan ja tehostetaan sopimuksen täytäntöönpanoa osana valtamerten kestävää hoitoa sen kaikissa ulottuvuuksissa;

               j)
                     edistää koordinointia sopimuksen ja nykyisten alueellisten kalastuksenhoitojärjestöjen ja meriä koskevien alueellisten yleissopimusten, erityisesti Koillis-Atlantin kalastuskomission (NEAFC), välillä ja tapauksen mukaan yhteistyötä maailmanlaajuisten organisaatioiden kanssa kunkin tahon toimeksiannon puitteissa;

               k)
                     tukee aktiivisesti tieteellisen tutkimuksen ja seurannan yhteisen ohjelman perustamista parantaakseen osapuolten yhteistä tietämystä keskisen Pohjoisen jäämeren aavan meren ekosysteemeistä ja erityisesti määrittääkseen, esiintyykö sopimusalueella nyt tai tulevaisuudessa kalakantoja, joita voitaisiin pyytää kestävästi, ja määrittääkseen vaikutukset, joita tällaisesta kalastuksesta mahdollisesti kohdistuisi näihin ekosysteemeihin;

               l)
                     varmistaa, että kansalliseen lainkäyttövaltaan kuuluvilla vesillä vahvistetut säilyttämis- ja hoitotoimenpiteet ovat yhteensopivia Yhdistyneiden kansakuntien merioikeusyleissopimuksen (UNCLOS) 118 artiklan ja Yhdistyneiden kansakuntien kalakantasopimuksen (UNFSA) 8 artiklan mukaisesti aavan meren osalta hyväksyttyjen toimenpiteiden kanssa sikäli kuin kyseessä ovat samat kalakannat;

               m)
                     varmistaa yhdenmukaisuuden strategisesti yhä merkittävämpään arktiseen alueeseen liittyvien unionin etujen kanssa.

               2.
                     SUUNTAVIIVAT

               Unioni pyrkii tarvittaessa tukemaan parhaisiin tieteellisiin lausuntoihin ja ennalta varautuvaan lähestymistapaan perustuvien säilyttämis- ja hoitotoimenpiteiden vahvistamista sopimuksen osapuolten kokouksissa.

               LIITE II

               Sääntelemättömän aavan meren kalastuksen ehkäisemiseksi Pohjoisen jäämeren keskiosassa tehdyn sopimuksen, jäljempänä ’sopimus’, osapuolten kokouksissa otettavan unionin kannan vuosittain tehtävä tarkennus

               Ennen jokaista sopimuksen osapuolten kokousta, kun kyseisen elimen on tehtävä päätöksiä, joilla on unioniin kohdistuvia oikeudellisia vaikutuksia, on toteutettava tarvittavat toimenpiteet, jotta unionin puolesta otettavassa kannassa voidaan ottaa huomioon uusimmat komissiolle toimitetut tieteelliset ja muut olennaiset tiedot, liitteessä I esitettyjen periaatteiden ja suuntaviivojen mukaisesti.

               Tätä tarkoitusta varten komissio toimittaa neuvostolle riittävän aikaisin ennen kutakin sopimuksen osapuolten kokousta kyseisiin tietoihin perustuvan asiakirjan, jossa esitetään unionin puolesta otettavan kannan ehdotetun tarkennuksen erityispiirteet kannan yksityiskohdista käytävää keskustelua ja niiden hyväksymistä varten.

               Jos jossakin sopimuksen osapuolten kokouksessa, mukaan lukien paikalla pidettävät kokoukset, ei päästä yksimielisyyteen uusien seikkojen ottamisesta huomioon unionin kannassa, asia saatetaan neuvoston tai sen valmisteluelinten käsiteltäväksi.

               _____________________

                     (1)

                        EYVL L 179, 23.6.1998, s. 3.

                     (2)

                        EYVL L 189, 3.7.1998, s. 16.

                     (3)

                        EYVL L 177, 16.7.1996, s. 26.

                     (4)

                        EUVL L 191, 22.7.2011, s. 3.

                     (5)

                        7087/12 REV 1 ADD 1 COR 1.

                     (6)

                        14249/19, 19.11.2019.

                     (7)

                        JOIN(2016) 21 final, 27.4.2016.

                     (8)

                        7348/1/17 REV 1, 24.3.2017.

                     (9)

                        JOIN(2016) 49 final, 10.11.2016.


               EUROOPAN KOMISSIO
            Bryssel 31.8.2020
            COM(2020) 472 final
            2020/0226(NLE)
            Ehdotus
            NEUVOSTON PÄÄTÖS
            Euroopan unionin puolesta otettavasta kannasta vaarallisten tavaroiden kansainvälisistä tiekuljetuksista tehdyn eurooppalaisen sopimuksen (ADR) liitteisiin sekä vaarallisten tavaroiden kansainvälisistä sisävesikuljetuksista tehdyn eurooppalaisen sopimuksen (ADN) liitteenä oleviin määräyksiin tehtäviin muutoksiin

               PERUSTELUT

               1.Ehdotuksen kohde

               Tämä ehdotus koskee päätöstä unionin puolesta otettavan kannan vahvistamisesta vaarallisten tavaroiden kansainvälisistä tiekuljetuksista tehdyn eurooppalaisen sopimuksen (ADR) liitteisiin sekä vaarallisten tavaroiden kansainvälisistä sisävesikuljetuksista tehdyn eurooppalaisen sopimuksen (ADN) liitteenä oleviin määräyksiin tehtäviin muutoksiin, sellaisina kuin niitä sovelletaan 1. päivästä tammikuuta 2021. Tämä liittyy sen odotusajan suunniteltuun päättymiseen, jonka aikana vaarallisten aineiden kuljetuksia käsittelevän työryhmän, jäljempänä ’WP.15’, ja ADN-sopimuksen hallinnollisen komitean jäseninä olevat sopimuspuolet voivat vastustaa vuoden 2021 laitokseen ehdotettuja muutoksia.

               2.Ehdotuksen tausta

                  Edellä mainituilla liitteillä ja määräyksillä, jotka yleisesti tunnetaan maantiekuljetusten osalta ADR-sopimuksen liitteinä ja sisävesikuljetusten osalta ADN-sopimukseen liitettyinä määräyksinä, säännellään vaarallisten aineiden maantie- ja sisävesikuljetuksia niiden Yhdistyneiden kansakuntien Euroopan talouskomission (UNECE) jäsenten välillä, jotka ovat myös ADR- ja ADN-sopimuksen sopimuspuolia.

                  Vaarallisten aineiden maantie- ja sisävesikuljetusten kehittäminen sekä unionissa että unionin ja sen naapurimaiden välillä on EU:n yhteisen liikennepolitiikan keskeinen osa, ja sen avulla varmistetaan, että kaikki teollisuudenalat, joilla tuotetaan tai käytetään ADR- ja ADN-sopimuksen mukaisesti vaarallisiksi luokiteltuja aineita, toimivat moitteettomasti. Näiden sopimusten mukauttaminen tekniikan ja tieteen kehitykseen on sen vuoksi olennaista, jotta kuljetusala ja siihen liittyvät teollisuudenalat voivat kehittyä talousketjussa. Muutoksilla pyritään mukauttamaan ADR- ja ADN-sopimukset YK:n mallimääräyksiin, mukaan lukien uudet määritelmät, luokitteluperusteet ja YK-numerot, pakkaus- ja merkintävaatimukset, sovellettavien standardien ja teknisten määräysten päivittäminen sekä tekstinlaadinnalliset korjaukset.

               Vaarallisten aineiden kuljetuksia koskevat kansainväliset määräykset vahvistetaan erilaisissa kansainvälisissä järjestöissä, kuten UNECEssa, Valtioiden välisessä kansainvälisten rautatiekuljetusten järjestössä (OTIF) ja Yhdistyneiden kansakuntien erityisjärjestöissä. Koska sääntöjen on oltava keskenään yhteensopivia, tähän työhön osallistuvien järjestöjen kesken on kehitetty monimutkainen kansainvälinen järjestelmä koordinointia ja yhdenmukaistamista varten. Määräyksiä mukautetaan kahden vuoden sykleissä.

               2.1.Vaarallisten tavaroiden kansainvälisistä tiekuljetuksista tehty eurooppalainen sopimus (ADR)

               Vaarallisten tavaroiden kansainvälisistä tiekuljetuksista tehdyn eurooppalaisen sopimuksen (ADR) tarkoituksena on säännellä vaarallisten aineiden kansainvälisiä tiekuljetuksia UNECEn jäsenvaltioiden ja muiden ADR-sopimusta soveltavien maiden (ADR-sopimuksen osapuolten) välillä. ADR-sopimus tuli voimaan 29. tammikuuta 1968.

               Euroopan unioni ei ole kyseisen sopimuksen osapuoli, vaikka kaikki sen jäsenvaltiot ovat kyseisen sopimuksen osapuolia.

               2.2.Vaarallisten tavaroiden kansainvälisistä sisävesikuljetuksista tehty eurooppalainen sopimus (ADN)

               Vaarallisten tavaroiden kansainvälisistä sisävesikuljetuksista tehdyn eurooppalaisen sopimuksen (ADN) tarkoituksena on säännellä vaarallisten aineiden kansainvälisiä sisävesikuljetuksia ADN-sopimusta soveltavien UNECEn jäsenvaltioiden (ADN-sopimuksen osapuolten) välillä. ADN-sopimus tuli voimaan 28. helmikuuta 2008.

               Euroopan unioni ei ole kyseisen sopimuksen osapuoli, vaikka sen jäsenvaltioista 13 on kyseisen sopimuksen osapuolia.

               2.3.Vaarallisten aineiden kuljetuksia käsittelevä työryhmä WP.15 ja ADN-sopimuksen hallinnollinen komitea

               WP.15 sekä ADN-sopimuksen hallinnollinen komitea ja ADN-sopimuksen turvallisuuskomitea (WP.15/AC.2) ovat UNECEn alaisuuteen perustettuja elimiä, joissa päätetään ADR- ja ADN-sopimukseen tehtävistä muutoksista. Kyseiset elimet koostuvat ADR- ja ADN-sopimuksia soveltavien UNECEn jäsenvaltioiden edustajista. Kullakin ADR- ja ADN-sopimuksen osapuolella on yksi ääni.

               WP.15:n sääntöjen ja työjärjestyksen VII luvun (”Äänestäminen”) mukaan työryhmässä ainoastaan täysjäsenillä on yksi ääni, ja sen päätökset tehdään pääasiassa yksimielisesti. Äänestys tapahtuu kädennostolla.

               ADN-sopimuksen 17 artiklan 7 kohdan mukaan kullakin ADN-sopimuksen hallintokomitean kokouksessa edustettuna olevalla osapuolella on yksi ääni.

                  Kaksivuotiskaudella 2018-2020 hyväksyttyihin muutoksiin sisältyy mittava joukko tekniseen ja tieteen kehitykseen liittyviä mukautuksia.

                  ADR-sopimuksen osalta WP.15 teki ehdotetuista muutoksista päätöksen jokaisessa jäljempänä 2.4 kohdassa mainitussa kokouksessa. ADN-sopimuksen hallinnollinen komitea teki päätökset muutoksista 24. kokouksessaan Genevessä 31. tammikuuta 2020.

                  ADR-sopimuksen 14 artiklan mukaan kun WP.15 on tehnyt päätöksen, ADR-sopimuksen liitteitä koskeva muutosehdotus katsotaan hyväksytyksi, ellei kolmen kuukauden kuluessa siitä, kun Yhdistyneiden kansakuntien pääsihteeri on saattanut sen tiedoksi, vähintään yksi kolmasosa sopimuspuolista tai viisi sopimuspuolta, jos yksi kolmasosa ylittää tämän määrän, ole kirjallisesti ilmoittanut pääsihteerille vastustavansa muutosehdotusta.

                  ADN-sopimuksen 20 artiklan mukaan kun ADN-sopimuksen hallinnollinen komitea on tehnyt päätöksen, ADN-sopimuksen liitteitä koskeva muutosehdotus katsotaan hyväksytyksi, ellei kolmen kuukauden kuluessa siitä, kun Yhdistyneiden kansakuntien pääsihteeri on saattanut sen tiedoksi, vähintään yksi kolmasosa sopimuspuolista tai viisi sopimuspuolta, jos yksi kolmasosa ylittää tämän määrän, ole kirjallisesti ilmoittanut pääsihteerille vastustavansa muutosehdotusta.

                  WP.15:n hyväksymät muutokset, sellaisina kuin ne esitetään tämän ehdotuksen liitteeseen sisältyvissä asiakirjoissa, lähetettiin Yhdistyneiden kansakuntien pääsihteerille, jotta niistä voitiin ilmoittaa ADR-sopimuksen osapuolille 1. heinäkuuta 2020 hyväksymistä varten ADR-sopimuksen 14 artiklassa esitetyn menettelyn mukaisesti. Muutokset asetetaan myös saataville verkossa
                     1
                  .

                  Yhdistyneiden kansakuntien pääsihteeri ilmoitti ADN-sopimuksen osapuolille ADN-sopimuksen hallinnollisen komitean hyväksymät muutokset, sellaisena kuin ne esitetään tämän ehdotuksen liitteeseen sisältyvissä asiakirjoissa, 1. heinäkuuta 2020 hyväksymistä varten ADN-sopimuksen 20 artiklassa esitetyn menettelyn mukaisesti. Muutokset myös asetetaan saataville verkossa
                     2
                  .

                  Yhdistyneiden kansakuntien pääsihteeri voi tallettajan ominaisuudessa 30. syyskuuta 2020 saakka vastaanottaa vastalauseita, jotka koskevat 2.3. kohdassa mainituissa kokouksissa hyväksyttyjä muutoksia ADR- ja ADN-sopimuksiin.

               2.4.WP.15:n ja ADN-sopimuksen hallinnollisen komitean suunnitellut säädökset

               Suunniteltujen säädösten tarkoituksena on mukauttaa ADR-sopimuksen liitteet ja ADN-sopimukseen liitetyt määräykset tekniikan ja tieteen kehitykseen.

               Erityisesti selkeytettiin akuilla toimiviin loki- ja rahdinseurantalaitteisiin sovellettavaa poikkeusta ja lisättiin määritelmiä, esimerkiksi ’annosnopeus’, tai muutettiin niitä, esimerkiksi ’itsekiihtyvä hajoamislämpötila (SADT)’ ja ’itsekiihtyvä polymeroitumislämpötila (SAPT)’. Vaarallisten tavaroiden luokitteluun sovellettavia sääntöjä selvennettiin kummassakin sopimuksessa erityisesti räjähteiden, radioaktiivisten aineiden ja syövyttävien aineiden osalta. Vaarallisten aineiden luetteloon lisättiin uusia nimikkeitä, kuten YK-numeroon 0511 kuuluvat NALLIT, ELEKTRONISET, räjäyttämiseen ohjelmoitavat, ja YK-numeroon 3549 kuuluva SAIRAALAJÄTE, LUOKKA A, IHMISIIN VAIKUTTAVA, kiinteä tai SAIRAALAJÄTE, LUOKKA A, vain ELÄIMIIN VAIKUTTAVA, kiinteä. Erityispakkausmääräyksiin tehtiin useita muutoksia. Uusia sääntöjä annettiin pakkauksista, joissa on sekä laitteiden sisältämiä litiumakkuja ja laitteiden kanssa pakattuja litiumakkuja, nitroselluloosasta ja räjähteiden ja räjähteitä sisältävien esineiden yhteenkuormauksesta.

               Näiden muutosten valmistelun aikana on kuultu useita julkisen ja yksityisen sektorin asiantuntijoita. Muutosten työstämisen aikana on järjestetty seuraavat tekniset kokoukset:

               –
                     YK:n talous- ja sosiaalineuvoston (ECOSOC) vaarallisten aineiden kuljetusta käsittelevän asiantuntijoiden alakomitean

               1)
                     kokous Genevessä 3.–7. heinäkuuta 2017,

               2)
                     kokous Genevessä 27. marraskuuta – 6. joulukuuta 2017,

               3)
                     kokous Genevessä 25. kesäkuuta – 4. heinäkuuta 2018,

               4)
                     kokous Genevessä 26. marraskuuta – 4. joulukuuta 2018;

               –
                     UNECEn ja OTIF:n yhteiset kokoukset: RID-asiantuntijakomitean ja WP.15:n:

               1)
                     syksyn 2018 kokous Genevessä 17.–21. syyskuuta 2018,

               2)
                     kevään 2019 kokous Bernissä 18.–22. maaliskuuta 2019,

               3)
                     syksyn 2019 kokous Genevessä 17.–26. syyskuuta 2019,

               –
                     ADR-sopimuksen osalta WP.15:n:

               1)
                     kokous Genevessä 6.–9. marraskuuta 2018,

               2)
                      kokous Genevessä 13.–17. toukokuuta 2019;

               kokous Genevessä 11.–15. marraskuuta 2019,

               4)
                     kokous Genevessä 11.–15. toukokuuta 2020. Kokousta lykättiin covid-2019-kriisin vuoksi; WP.15:n puheenjohtaja ja UNECE:n sihteeristö ovat kuitenkin kuulleet jäsenvaltioita kirjallisessa menettelyssä toimituksellisista muutoksista, jotka oli vielä tehtävä ADR-sopimuksen vuoden 2021 laitokseen. Koska huomautusten esittämiselle asetettu määräaika päättyi 15. toukokuuta 2020, komissio järjesti 8. toukokuuta 2020 videoneuvottelun. Jäsenvaltiot suhtautuivat myönteisesti toimituksellisia muutoksia koskeviin ehdotuksiin, ja UNECE:n sihteeristön esittämästä lopullisesta ehdotuksesta päästiin yksimielisyyteen.

               –
                     ADN-sopimuksen osalta ADN-sopimuksen turvallisuuskomitean (WP.15/AC.2)

               (1)kokous Genevessä 27.–31. elokuuta 2018,

               (2)kokous Genevessä 21.–25. tammikuuta 2019,

               (3)kokous Genevessä 26.–30. elokuuta 2019,

               (4)kokous Genevessä 27.–31. tammikuuta 2020,

                  ja ADN-sopimuksen hallinnollisen komitean 24. istunto Genevessä 31. tammikuuta 2020.

               Asiantuntijakomiteat ovat analysoineet ja käsitelleet yksittäiset muutosehdotukset näissä kokouksissa. Useimmissa tapauksissa suositeltavasta toimintatavasta on sovittu yksimielisesti. Eräitä ehdotuksia on suositellut asiantuntijoiden enemmistö.

               Jollei ADR-sopimuksen liitteisiin ehdotettuja muutoksia, sellaisina kuin Yhdistyneiden kansakuntien pääsihteeri on ne ilmoittanut, katsota hylätyiksi 14 artiklan 3 kohdan mukaisesti kolmen kuukauden kuluessa ilmoituspäivästä eli 1. lokakuuta 2020, kyseiset muutokset tulevat voimaan 1. tammikuuta 2021.

               Jollei ADN-sopimukseen liitettyihin määräyksiin ehdotettuja muutoksia katsota hylätyiksi 20 artiklan 5 kohdan mukaisesti kolmen kuukauden kuluessa ilmoituspäivästä eli 1. lokakuuta 2020, kyseiset muutokset tulevat voimaan 1. tammikuuta 2021.

               3.Unionin puolesta otettava kanta

                  Euroopan unioni ei ole ADR-sopimuksen eikä ADN-sopimuksen osapuoli. Se, ettei unioni osallistu kyseessä olevaan kansainväliseen sopimukseen, ei estä sitä käyttämästä toimivaltaansa vahvistamalla toimielintensä välityksellä kannan, joka esitetään sen puolesta kyseisellä sopimuksella perustetussa elimessä erityisesti niiden jäsenvaltioiden välityksellä, jotka ovat kyseisen sopimuksen osapuolia ja toimivat yhdessä unionin edun mukaisesti (ks. asia C-399/12, Saksa v. neuvosto, 52 kohta, ja mainittu oikeuskäytäntö).

                  Tällä hetkellä ADR-sopimuksessa on 52 sopimuspuolta, ja kaikki EU:n jäsenvaltiot ovat kyseisen sopimuksen osapuolia. ADN-sopimuksessa on 18 sopimuspuolta, ja EU:n jäsenvaltioista 13 on kyseisen sopimuksen osapuolia.

                  Euroopan unioni on 1. tammikuuta 1997 alkaen soveltanut ADR-määräyksiä kaikkiin vaarallisten aineiden maantiekuljetuksiin EU:n alueella; ensiksi näin tehtiin vaarallisten aineiden tiekuljetuksia koskevan jäsenvaltioiden lainsäädännön lähentämisestä 21 päivänä marraskuuta 1994 annetun neuvoston direktiivin 94/55/EY
                     3
                   nojalla. Vuonna 2008 direktiivi 94/55/EY kumottiin direktiivillä 2008/68/EY
                     4
                  , jossa noudatetaan samoja periaatteita kuin kumotussa direktiivissä. Euroopan unioni on soveltanut ADN-sopimuksen määräyksiä vaarallisten aineiden sisävesikuljetuksiin 1. tammikuuta 2009 alkaen.

                  Direktiivin 2008/68/EY 4 artiklassa säädetään seuraavaa: ”Jäsenvaltioiden ja kolmansien maiden väliset vaarallisten aineiden kuljetukset ovat sallittuja, jos ne suoritetaan ADR-sopimuksen, RID-ohjesäännön tai ADN-sopimuksen vaatimusten mukaisesti, ellei liitteissä toisin osoiteta.”

                  Lisäksi edellä mainitut muutokset vaikuttavat direktiivin 2008/68/EY 8 artiklan soveltamiseen. Kyseisen säännöksen mukaan komissiolle siirretään valta mukauttaa direktiivin 2008/68/EY liitteessä I olevaa I.1 jaksoa ja liitteessä III olevaa III.1 jaksoa tieteen ja tekniikan kehitykseen ”erityisesti ADR-sopimukseen, (…) ja ADN-sopimukseen tehtyjen muutosten huomioon ottamiseksi”.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen (SEUT-sopimus) 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               SEUT-sopimuksen 218 artiklan 9 kohtaa sovelletaan riippumatta siitä, onko unioni kyseisen elimen jäsen tai kyseisen sopimuksen osapuoli
                  5
               .

               Ilmaisu ”säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  6
               .

               4.1.2.Soveltaminen tässä asiassa

               WP.15 on vaarallisten tavaroiden kansainvälisistä tiekuljetuksista tehdyllä eurooppalaisella sopimuksella (ADR) perustettu elin.

               ADN-sopimuksen hallinnollinen komitea on vaarallisten tavaroiden kansainvälisistä sisävesikuljetuksista tehdyllä eurooppalaisella sopimuksella (ADN) perustettu elin.

                  WP.15:n ja ADN-sopimuksen hallinnollisen komitean hyväksymillä säädöksillä on oikeudellisia vaikutuksia. Hyväksytyistä säädöksistä tulee edellä kuvatuin edellytyksin kansainvälisen oikeuden nojalla sitovia ADR-sopimuksen 14 artiklan ja ADN-sopimuksen 20 artiklan mukaisesti, ja ne voivat vaikuttaa ratkaisevasti EU:n lainsäädännön, erityisesti direktiivin 2008/68/EY, sisältöön. Tämä johtuu siitä, että 1 artiklassa tehdään pakolliseksi näiden sääntöjen käyttö vaarallisten aineiden maantie- ja sisävesikuljetuksissa jäsenvaltioissa ja niiden välillä ja että direktiivin 2008/68/EY 4 artiklan mukaan ”jäsenvaltioiden ja kolmansien maiden väliset vaarallisten aineiden kuljetukset ovat sallittuja, jos ne suoritetaan ADR-sopimuksen, RID-ohjesäännön tai ADN-sopimuksen vaatimusten mukaisesti, ellei liitteissä toisin osoiteta.”.

               Suunnitellulla säädöksellä ei täydennetä eikä muuteta sopimuksen institutionaalisia rakenteita.

               Sen vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta eli se, jota pääasiallinen tai ensisijainen tavoite tai osatekijä edellyttää.

               4.2.2.Soveltaminen tässä asiassa

                  Päätöksen päätavoite ja sisältö liittyvät vaarallisten aineiden tie- ja sisävesikuljetuksiin. Tämän vuoksi ehdotetun päätöksen aineellinen oikeusperusta on SEUT-sopimuksen 91 artikla.

               4.3.Päätelmät

               Ehdotetun päätöksen oikeusperustana tulisi olla SEUT-sopimuksen 91 artikla yhdessä sen 218 artiklan 9 kohdan kanssa.

               5.Suunnitellun säädöksen julkaiseminen

                  Avoimuuden ja asianmukaisten viitetietojen varmistamiseksi WP.15:n ja ADN-sopimuksen turvallisuuskomitean päätökset on julkaistava voimaantulopäivineen Euroopan unionin virallisessa lehdessä.

               2020/0226 (NLE)

               Ehdotus

               NEUVOSTON PÄÄTÖS

               Euroopan unionin puolesta otettavasta kannasta vaarallisten tavaroiden kansainvälisistä tiekuljetuksista tehdyn eurooppalaisen sopimuksen (ADR) liitteisiin sekä vaarallisten tavaroiden kansainvälisistä sisävesikuljetuksista tehdyn eurooppalaisen sopimuksen (ADN) liitteenä oleviin määräyksiin tehtäviin muutoksiin

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 91 artiklan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Eurooppalainen sopimus vaarallisten tavaroiden kansainvälisistä tiekuljetuksista, jäljempänä ’ADR-sopimus’, tuli voimaan 29 päivänä tammikuuta 1968. Eurooppalainen sopimus vaarallisten tavaroiden kansainvälisistä sisävesikuljetuksista, jäljempänä ’ADN-sopimus’, tuli voimaan 28 päivänä helmikuuta 2008.

               (2)ADR-sopimuksen 14 artiklan mukaan kukin sopimuspuoli voi ehdottaa sopimuksen liitteisiin yhtä tai useampaa muutosta, ja sen vuoksi vaarallisten aineiden tiekuljetuksia käsittelevä työryhmä, jäljempänä ’WP.15’, voi tehdä muutoksia ADR-sopimuksen liitteisiin. ADN-sopimuksen 20 artiklan mukaan turvallisuuskomitea ja hallinnollinen komitea voivat tehdä muutoksia ADN-sopimuksen liitteenä oleviin määräyksiin.

               (3)WP.15:n ja ADN-sopimuksen hallinnollisen komitean kaksivuotiskaudella 2018–2020 tekemät vaarallisten aineiden tie- ja sisävesikuljetuksia koskevat muutokset ilmoitettiin ADR- ja ADN-sopimusten osapuolille 1 päivänä heinäkuuta 2020.

               (4)On asianmukaista vahvistaa unionin puolesta otettava kanta kyseisiin ADR- ja ADN-sopimuksiin tehtäviin muutoksiin, koska kyseiset säädökset voivat vaikuttaa ratkaisevasti unionin lainsäädännön, erityisesti Euroopan parlamentin ja neuvoston direktiivin 2008/68/EY
                  7
               , sisältöön. Mainitussa direktiivissä vahvistetaan vaatimukset vaarallisten aineiden maantie-, rautatie- ja sisävesikuljetuksille jäsenvaltioissa tai niiden välillä viittaamalla ADR- ja ADN-sopimuksiin.  Kyseisen direktiivin 4 artiklassa säädetään, että jäsenvaltioiden ja kolmansien maiden väliset vaarallisten aineiden kuljetukset ovat sallittuja, jos ne suoritetaan ADR-sopimuksen, RID-ohjesäännön tai ADN-sopimuksen vaatimusten mukaisesti, ellei liitteissä toisin osoiteta. Saman direktiivin 8 artiklan mukaan komissiolle siirretään valta mukauttaa direktiivin 2008/68/EY liitteessä I olevaa I.1 jaksoa ja liitteessä III olevaa III.1 jaksoa tieteen ja tekniikan kehitykseen erityisesti ADR-sopimukseen, RID-ohjesääntöön ja ADN-sopimukseen tehtyjen muutosten huomioon ottamiseksi.

               (5)Unioni ei ole ADR-sopimuksen eikä ADN-sopimuksen osapuoli. Tämä ei kuitenkaan estä sitä käyttämästä toimivaltaansa vahvistamalla toimielintensä välityksellä kannan, joka esitetään sen puolesta kyseisellä sopimuksella perustetussa elimessä erityisesti niiden jäsenvaltioiden välityksellä, jotka ovat kyseisen sopimuksen osapuolia.

               (6)Kaikki jäsenvaltiot ovat ADR-sopimuksen osapuolia, ja jäsenvaltioista 13 on ADN-sopimuksen osapuolia ja soveltaa sitä.

               (7)Näiden hyväksyttyjen teknisiä standardeja tai yhdenmukaisia teknisiä vaatimuksia koskevien muutosten tavoitteena on varmistaa vaarallisten aineiden turvallinen ja tehokas kuljettaminen, samalla kun otetaan huomioon tieteen ja tekniikan kehitys alalla sekä sellaisten uusien aineiden ja tuotteiden kehittäminen, jotka aiheuttavat vaaraa niiden kuljetuksen aikana. Vaarallisten aineiden maantie- ja sisävesikuljetusten kehittäminen sekä unionissa että unionin ja sen naapurimaiden välillä on Euroopan yhteisen liikennepolitiikan keskeinen osa, ja sen avulla varmistetaan, että kaikki teollisuudenalat, joilla tuotetaan tai käytetään ADR- ja ADN-sopimuksen mukaisesti vaarallisiksi luokiteltuja aineita, toimivat moitteettomasti.

               (8)Kaikki ehdotetut muutokset ovat perusteltuja ja hyödyllisiä, ja unionin olisi siksi kannatettava niitä.

               (9)Unionin kannan esittävät yhdessä ne unionin jäsenvaltiot, jotka ovat ADR:n ja ADN-sopimuksen osapuolia,

               ON HYVÄKSYNYT TÄMÄN PÄÄTÖKSEN:

               1 artikla

               Vahvistetaan tämän päätöksen liitteessä unionin puolesta otettava kanta tämän päätöksen liitteessä tarkoitettuihin muutoksiin, jotka vaarallisten aineiden kuljetuksia käsittelevän työryhmä, jäljempänä ’WP.15’, on tehnyt ADR-sopimuksen liitteisiin ja ADN-sopimuksen hallinnollinen komitea on tehnyt ADN-sopimuksen liitteenä oleviin määräyksiin.

               Tähän kantaan tehtävistä vähäisistä muutoksista voidaan sopia ilman neuvoston uutta päätöstä 2 artiklan mukaisesti.

               2 artikla

               Edellä 1 artiklassa tarkoitetun kannan esittävät yhdessä ne unionin jäsenvaltiot, jotka ovat ADR-sopimuksen ja ADN-sopimuksen osapuolia.

               3 artikla

               Vaarallisten aineiden kuljetuksia käsittelevän työryhmän (WP.15) ja ADN-sopimuksen turvallisuuskomitean päätökset on julkaistava voimaantulopäivineen Euroopan unionin virallisessa lehdessä.

               4 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)

                        http://www.unece.org/trans/main/dgdb/wp15/wp15rep.html.

                     (2)

                        http://www.unece.org/trans/main/dgdb/adn/adn_rep.html.

                     (3)

                        EYVL L 319, 12.12.1994, s. 7.

                     (4)

                        EUVL L 260, 30.9.2008, s. 13.

                     (5)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 64 kohta.

                     (6)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (7)

                        Euroopan parlamentin ja neuvoston direktiivi 2008/68/EY, annettu 24 päivänä syyskuuta 2008, vaarallisten aineiden sisämaankuljetuksista (EUVL L 260, 30.9.2008, s. 13),

    ---documentbreak---

               EUROOPAN KOMISSIO
            Bryssel 31.8.2020
            COM(2020) 472 final
            LIITE
            asiakirjaan
            Ehdotus neuvoston päätökseksi
            Euroopan unionin puolesta otettavasta kannasta vaarallisten tavaroiden kansainvälisistä tiekuljetuksista tehdyn eurooppalaisen sopimuksen (ADR) liitteisiin sekä vaarallisten tavaroiden kansainvälisistä sisävesikuljetuksista tehdyn eurooppalaisen sopimuksen (ADN) liitteenä oleviin määräyksiin tehtäviin muutoksiin

               LIITE

                        Ehdotus

                        Vertailuasiakirja

                        Ilmoitus

                        Kohde

                        Huomautukset

                        EU:n kanta

                        1

                        ECE/TRANS/WP.15/249

                        C.N.274.2020.TREATIES-XI.B.14

                        ADR-sopimuksen liitteiden A ja B muutosluonnokset

                        Vaarallisten aineiden kuljetuksia käsittelevän työryhmän (WP.15) tekninen yhteisymmärrys

                        Hyväksytään muutokset.

                        2

                        ECE/TRANS/WP.15/249/Add.1

                        C.N.274.2020.TREATIES-XI.B.14

                        ADR-sopimuksen liitteiden A ja B muutosluonnokset – Lisäys

                        Vaarallisten aineiden kuljetuksia käsittelevän työryhmän (WP.15) tekninen yhteisymmärrys

                        Hyväksytään muutokset.

                        3

                        ECE/TRANS/WP.15/249/Corr.1

                        C.N.274.2020.TREATIES-XI.B.14

                        ADR-sopimuksen liitteiden A ja B muutosluonnokset – Oikaisu

                        Vaarallisten aineiden kuljetuksia käsittelevän työryhmän (WP.15) tekninen yhteisymmärrys

                        Hyväksytään muutokset.

                        4

                        ECE/ADN/54

                        C.N.273.2020.TREATIES-XI.D.6

                        ADN-sopimukseen liitettyjen määräysten muutosluonnokset

                        ADN-sopimuksen hallinnollisen komitean tekninen yhteisymmärrys

                        Hyväksytään muutokset.